Ixef wis kraḍ Akenni n yiḍrisen seg tama n uwadem yewwi-tt s axxam-is. Sakin kkren watmaten-is, ṛuḥen ad tt-id-sukksen seg yifassen-is akken ad tt-id-rren s axxam. Ihi, aglam n ṭṭbiɛa yettban-d di tigawin i xedmen watmaten akken ad dsensren weltma-tsen seg waɣzen mi t-εnan ɣer uxxam-is mebla lxuf. Ur d nefki ara aḥric neɣ tanfalit di tmacahut i d-yemmalen ayen akka i d-nenna imi ur d yelli ara d aḥric i yiman-is acku d afham i d-nefhem si tigawin ixedmen yiwudam-agi. Ula di tezlit n Slilwan, tuɣal-d tigawt-agi n watmaten di sebɛa yid-sen mi ruḥen ad d-selken weltma-tsen yal yiwen acu i yexdem. Daya i d-yemmalen belli atmaten-agi sɛan tabɣest imi dduklen ɣef yiwen n wawal, ad ḥarben ɣef nnif d lḥerma-nsen (weltma-tsen). Yerna ɣer taggara n tezlit amedyaz, yessemres tanfalit-agi: «Ay izmawen akka i d tadukli»